BEM โบรกเชียร์ซื้อเป้า 10.20 บ. ผู้โดยสารรถไฟฟ้า ส.ค.พุ่งแตะกว่า 3 แสนเที่ยว/วัน
BEM โบรกเชียร์ซื้อเป้า 10.20 บาท ผู้โดยสารรถไฟฟ้า ส.ค.พุ่งแตะกว่า 3 แสนเที่ยว/วัน นิวไฮรอบเกือบ 2 ปี จับตากำไรปีนี้โต 166% แตะ 2.7 พันล้านบาท
BEM โบรกเชียร์ซื้อเป้า 10.20 บ. ผู้โดยสารรถไฟฟ้า ส.ค.พุ่งแตะกว่า 3 แสนเที่ยว/วัน นิวไฮรอบเกือบ 2 ปี จับตากำไรปีนี้โต 166% แตะ 2.7 พันลบ.
12 ก.ย. 2565

บล.ดาโอ ระบุในบทวิเคราะห์วันนี้ (12 ก.ย.65) ว่า บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM รายงานจำนวนผู้โดยสารรถไฟฟ้าเดือน ส.ค. 65 อยู่ที่ 3.2 แสนเที่ยว/วัน (โต 413% เทียบช่วงเดียวกันของปีก่อน,โต 17% เทียบเดือนก่อนหน้า) โดย 8 เดือน 65 อยู่ที่ 2.3 แสนเที่ยว/วัน (โต 64% เทียบช่วงเดียวกันของปีก่อน)
ขณะที่ผู้ใช้ทางด่วนเดือน ส.ค. 2565 อยู่ที่ 1.08 ล้านเที่ยว/วัน (+82% เทียบช่วงเดียวกันของปีก่อน, +4% เทียบเดือนก่อนหน้า) และ 8 เดือน 2565 เฉลี่ยอยู่ที่ 1.01 ล้านเที่ยว/วัน (+26%เทียบช่วงเดียวกันของปีก่อน) (ที่มา: BEM)
โดย DAOL มองเป็นบวกต่อตัวเลขผู้ใช้บริการเดือนส.ค. ฟื้นตัวดีต่อเนื่องโดยเฉพาะผู้โดยสารรถไฟฟ้าที่ขยายตัวเร็วกว่าเราคาด โดยตัวเลขเฉลี่ยทั้งเดือนกลับมาแตะระดับมากกว่า 3 แสนเที่ยว/วันนับตั้งแต่เดือน พ.ย. 2563 ที่ 3.1แสนเที่ยว/วัน คงมุมมองบวกต่อแนวโน้มนับจากนี้ตาม COVID-19 คลี่คลายและประชาชนกลับมาใช้ชีวิตปกติมากขึ้น, การประกาศ COVID-19 เป็นโรคประจำถิ่นในไตรมาส 4/2565, และปัจจัยหนุนเพิ่มเติมจากการกลับมาเปิดศูนย์ประชุมแห่งชาติสิริกิติ์ในเดือน ก.ย.
ทั้งนี้ ข้อมูลล่าสุดผู้โดยสารรถไฟฟ้าช่วงวันทำงานเดือนก.ย. เฉลี่ยอยู่ที่ 3.92 แสนเที่ยว/วันแล้ว ปรับตัวขึ้นต่อเนื่องจากช่วงวันทำงานเดือน ส.ค. ที่ 3.6-3.7แสนเที่ยว/วัน และผู้ใช้ทางด่วนช่วงวันทำงานเดือน ก.ย.เฉลี่ยอยู่ที่ 1.15 ล้านเที่ยว/วัน เพิ่มขึ้นจากช่วงวันทำงานเดือน ส.ค. ที่ 1.12 ล้านเที่ยว/วัน
โดยคงประมาณการกำไรสุทธิปี 2565 ที่ 2.7 พันล้านบาท (โต 166% เทียบช่วงเดียวกันของปีก่อน) และคงคำแนะนำ “ซื้อ” ราคาเป้าหมาย 10.20 บาท อิง SOTP จากทิศทางผลการดำเนินงานครึ่งหลังปี 2565 เร่งตัวเทียบช่วงเดียวกันของปีก่อน, เทียบครึ่งแรกปี 2565
ขณะที่ยังมีปัจจัยบวกจาก 1.หากประเด็นคดีความสายสีส้มคลี่คลายและลงนามสัญญาได้จะเป็น upside เพิ่มเติมราว 2-3 บาท/หุ้น, 2.ภาคท่องเที่ยวมีโอกาสฟื้นได้เร็วกว่าคาด, และ 3.แผนการประกาศ COVID-19 เป็นโรคประจำถิ่นในไตรมาส 4/2565